Afstemningstid
Formanden. - Næste punkt på dagsordenen er afstemningen
(Resultater og andre oplysninger vedrørende afstemningen: se protokollen)
Véronique De Keyser
(FR) Fru formand! Jeg ville gerne gøre Dem opmærksom på, at mit kort ikke virker, for jeg har lige indsat et kort, jeg troede, jeg havde tabt på kontoret, og det siger "ugyldigt". Så her er jeg, jeg vil gerne stemme, jeg har mit kort, men det virker ikke mere. Jeg ved ikke, hvad jeg bør gøre, men jeg vil gerne tælles med i referatet.
Formanden
Vi sender en tekniker, så De kan deltage i afstemningen.
Før vi begynder på afstemningen, vil jeg gerne påpege, at jeg ikke læser tallene for afstemningerne ved navneopråb; jeg fortæller Dem blot, om de er vedtagne eller forkastede.
